CELEX: 51997PC0248
Language: da
Date: 1997-05-30
Title: Forslag til Rådets direktiv om registreringsdokumenter for motorkøretøjer og påhængskøretøjer dertil

Avis juridique important

|

51997PC0248

Forslag til Rådets direktiv om registreringsdokumenter for motorkøretøjer og påhængskøretøjer dertil  /* KOM/97/0248 endelig udg. - SYN 97/0150 */  

EF-Tidende nr. C 202 af 02/07/1997 s. 0013

Forslag til Rådets direktiv om registreringsdokumenter for motorkøretøjer og påhængskøretøjer dertil (97/C 202/10) (EØS-relevant tekst) KOM(97) 248 endelig udg. - 97/0150(SYN) (Forelagt af Kommissionen den 30. maj 1997)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 75, stk. 1, litra d,under henvisning til forslag fra Kommissionen,i samarbejde med Europa-Parlamentet efter fremgangsmåden i traktatens artikel 189 C,under henvisning til udtalelse fra Det Økonomiske og Sociale Udvalg, ogud fra følgende betragtninger:Fællesskabet har vedtaget en række foranstaltninger med henblik på at skabe et indre marked uden indre grænser, hvor der i overensstemmelse med traktatens bestemmelser er fri bevægelighed for varer, personer, tjenesteydelser og kapital;alle medlemsstaterne kræver som en betingelse for at tillade kørsel med et køretøj, der er registreret i en anden medlemsstat, at føreren er i besiddelse af den tilhørende registreringsattest;harmonisering af registreringsattestens form og indhold vil lette forståelsen og dermed bidrage til den frie bevægelighed ved kørsel med et køretøj i andre medlemsstater end den, det er registreret i;det skal ved hjælp af registreringsattesten kunne kontrolleres, at en person med et kørekort, der er udstedt i medfør af direktiv 91/439/EØF om kørekort (1), kun fører køretøjer i de tilladte køretøjskategorier, hvilket vil medvirke til at forbedre færdselssikkerheden;alle medlemsstaterne kræver for at registrere et køretøj, der tidligere har været registreret i en anden medlemsstat, at de papirer, der dokumenterer denne registrering og køretøjets tekniske overensstemmelse, fremlægges;harmonisering af registreringsattestens form og indhold vil lette registrering af køretøjer, der tidligere har været registreret i en anden medlemsstat, og dermed bidrage til, at det indre marked fungerer;udstedelse af en registreringsattest i to dele, hvoraf den ene kun benyttes ved registrering af et køretøj, vil gøre det lettere at kontrollere ejerskabet og dermed bidrage til, at det indre marked fungerer;i nogle af medlemsstaterne benyttes et kontrolsystem, som bygger på direkte adgang til det nationale køretøjsregister, således at det ikke - for f.eks. at sikre, at bestemmelserne i direktiv 91/439/EØF om kørekort er overholdt - er påkrævet, at føreren af et køretøj, der er registreret i den pågældende medlemsstat, medbringer registreringsattesten; i disse medlemsstater kan man ved registreringen nøjes med at udstede den ene halvdel af registreringsattesten -UDSTEDT FØLGENDE DIREKTIV:Artikel 1 Dette direktiv gælder for de dokumenter, medlemsstaterne udsteder ved registrering af motorkøretøjer og påhængskøretøjer dertil, jf. artikel 2.Artikel 2 I dette direktiv forstås ved:- motorkøretøj: mekanisk drevne køretøjer som defineret i artikel 1 og bilag II A i direktiv 70/156/EØF som ændret (2) og artikel 1 i direktiv 92/61/EØF- påhængskøretøj: ikke-selvkørende køretøjer, som er konstrueret og fremstillet til at blive trukket af et motorkøretøj- registrering: tildeling af et løbenummer - registreringsnummeret - til et køretøj af den kompetente myndighed i en medlemsstat med det formål at identificere køretøjet og dets ejer- registreringsattest: det dokument, der attesterer, at køretøjet er registreret i en medlemsstat.Artikel 3 1. Ved registrering af motorkøretøj eller påhængskøretøj udsteder medlemsstaterne en registreringsattest, der består af to dele som vist i bilag I og II.2. Medlemsstaterne kan udstede en registreringsattest, der kun består af del I af den i bilag I viste model, til brug ved kørsel på dens område, hvis der ved kontrol på vejene er adgang til det centrale køretøjsregister.3. Efter registrering af et motorkøretøj eller et påhængskøretøj, der er eller har været registreret i en anden medlemsstat, sender myndighederne i den nye registreringsstat registreringsattesten tilbage til myndighederne i den medlemsstat, der har udstedt den.Artikel 4 I forbindelse med dette direktiv anerkender medlemsstaterne registreringsattester, der er udstedt af de øvrige medlemsstater.Artikel 5 1. Medlemsstaterne kan med henblik på identificering af et køretøj og dets ejer kræve, at føreren af et køretøj medbringer del I af registreringsattesten.2. Ved registrering af et køretøj, der er eller har været registreret i en anden medlemsstat, kræver medlemsstaterne, at indehaveren af registreringsattesten afleverer både del I og del II, hvis begge dele er udstedt af den registrerende medlemsstat.Artikel 6 Ændringer, der er nødvendige for at tilpasse kravene i bilagene til den tekniske udvikling, vedtages efter fremgangsmåden i artikel 7.Artikel 7 1. Kommissionen bistås af det udvalg, som er omhandlet i Rådets direktiv 96/. . ./EF om ændring af direktiv 91/439/EØF om kørekort, i det følgende benævnt »udvalget«, som består af repræsentanter for medlemsstaterne, og som har Kommissionens repræsentant som formand.2. Kommissionens repræsentant forelægger udvalget et udkast til de foranstaltninger, der skal træffes. Udvalget afgiver en udtalelse om dette udkast inden for en frist, som formanden kan fastsætte under hensyn til, hvor meget det pågældende spørgsmål haster. Det udtaler sig med det flertal, der er fastsat i traktatens artikel 148, stk. 2, for vedtagelse af de afgørelser, som Rådet skal træffe på forslag af Kommissionen. Ved afstemninger i udvalget tillægges de stemmer, der afgives af repræsentanter for medlemsstaterne, den vægt, der er fastlagt i nævnte artikel. Formanden deltager ikke i afstemningen.3. Kommissionen vedtager foranstaltninger, der straks finder anvendelse. Hvis de ikke er i overensstemmelse med den af udvalget afgivne udtalelse, underrettes Rådet dog straks af Kommissionen om disse foranstaltninger.4. I så fald udsætter Kommissionen gennemførelsen af de foranstaltninger, den har truffet afgørelse om i et tidsrum, som fastsættes i hver enkelt retsakt, der skal vedtages af Rådet, men som under ingen omstændigheder kan være længere end tre måneder regnet fra datoen for underretningen.Rådet kan med kvalificeret flertal træffe en anden afgørelse inden for det tidsrum, der er nævnt i ovenstående afsnit.Artikel 8 1. Efter høring af Kommissionen vedtager medlemsstaterne inden den 1. juli 1998 de nødvendige love og administrative bestemmelser, således at direktivet anvendes fra den 1. juli 1999.2. Når medlemsstaterne vedtager de i stk. 1 nævnte love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.3. Medlemsstaterne meddeler straks Kommissionen teksten til de nationale retsforskrifter, som de udsteder på det område, der er omfattet af dette direktiv, og de modeller for registreringsattester, som er fastlagt i medfør af forskrifterne i bilag I og II.Artikel 9 Medlemsstaterne skal etablere et system for straf for overtrædelse af de nationale bestemmelser, der vedtages i henhold til dette direktiv, og træffe de fornødne foranstaltninger til at sikre, at straffene bliver anvendt. Straffemulighederne skal være virkningsfulde, rimelige og præventive. Medlemsstaterne meddeler Kommissionen de pågældende retsforskrifter senest den 1. juli 1998 og giver snarest muligt meddelelse om efterfølgende ændringer.Artikel 10 Medlemsstaterne bistår hinanden med gennemførelsen af direktivet og udveksler om nødvendigt oplysninger om de registreringsattester, de har udstedt.Artikel 11 Dette direktiv træder i kraft dagen efter offentliggørelsen.Artikel 12 Dette direktiv er rettet til medlemsstaterne.(1) EFT nr. L 237 af 24. 8. 1991, s. 1.(2) Direktiv 92/53/EØF af 18. juni 1992 (EFT nr. L 225 af 10. 8. 1992, s. 1).BILAG I FORSKRIFTER FOR REGISTRERINGSATTEST DEL II. Del I af registreringsattesten må ikke være større end format A4 (210×297 mm).II. Papiret til del I af registreringsattesten skal være beskyttet ved hjælp af mindst to af følgende metoder:- grafik- vandmærke- fluorescerende fibre- fluorescerende prægning.III. Del I af registreringsattesten kan bestå af mere end én side. Medlemsstaterne fastsætter antallet af sider alt efter oplysningerne i dokumentet og deres opstilling.IV. Den første side af del 1 af registreringsattesten skal indeholde:- navnet på den medlemsstat, der har udstedt attesten- kendingsbogstaverne for denne medlemsstat som følger>TABELPOSITION>- den ansvarlige myndigheds navn- udtrykket »Registreringsattest - del I« trykt med store typer på den udstedende medlemsstats sprog; samme udtryk skal med et passende mellemrum også være trykt med mindre typer på de øvrige EU-sprog- udtrykket »Den Europæiske Union« trykt på den udstedende medlemsstats sprog- dokumentets nummer.V. Del I registreringsattesten skal tillige indeholde følgende data ifølge nedenstående kode:A - registreringsnummerB - dato for første registreringC - indehaver af registreringsattest:C1 - efternavnC2 - fornavn(e)C3 - adresse i den registrerende medlemsstat på udstedelsesdatoenD - køretøj:D1 - fabrikant/mærkeD2 - handelsbetegnelseE - køretøjets identifikationsnummerF - totalmasse:F1 - teknisk tilladt totalmasse (i kg) undtagen for motorcyklerG - masse af køretøj med karrosseri i køreklar stand, for trækkende køretøj inklusive koblingsanordning (i kg)H - registreringens gyldighed, hvis den er tidsbegrænsetI - registreringsdatoM - typegodkendelsesnummerR - motor:R1 - slagvolumen (i cm³) for motorcyklerR2 - største nettoeffekt (i kW) for motorcyklerS - effekt/vægt-forhold (i kW/kg) R2/G for motorcyklerU - antal siddepladser inklusive førerens plads.VI. Del I af registreringsattesten kan tillige indeholde følgende data ifølge nedenstående kode:F - totalmasse:F2 - af det brugsklare køretøj i den registrerende medlemsstat (i kg)F3 - af det brugsklare vogntog i den registrerende medlemsstat (i kg)J - køretøjets ejer/bruger:J1 - efternavnJ2 - fornavn(e)J3 - adresse i den registrerende medlemsstat på udstedelsesdatoenL - køretøjsklasseN - antal akslerO - akselafstandP - fordelingen af den teknisk tilladte totalmasse på akslerne:P1 - aksel 1 (i kg)P2 - aksel 2 (i kg)P3 - aksel 3 (i kg)Q - teknisk tilladt masse af påhængskøretøj:Q1 - med bremser (i kg)Q2 - uden bremser (i kg)R - motor:R1 - slagvolumen (i cm³)R2 - største nettoeffekt (i kW)R3 - største omdrejningstal (i min-1)R4 - brændstofT - køretøjets farveV - maksimalhastighed (i km/h)W - lydtrykniveau:W1 - standmåling (i dB(A))W2 - motoromdrejningstal (i min-1)W3 - kørselsmåling (i dB(A))X - udstødning:X1 - CO (i g/km eller g/kWh)X2 - HC (i g/km eller g/kWh)X3 - NOx (i g/km eller g/kWh)X4 - HC + NOx (i g/km)X5 - partikler for dieselmotorer (i g/km eller g/kWh)X6 - korrigeret absorptionskoefficient for dieselmotorer (i min-1)X7 - CO2 (i g/km)X8 - samlet brændstofforbrug (l pr. 100 km)Y - brændstofbeholderens(-beholdernes) rumindhold (i l).VII. Medlemsstaterne kan i del I af registreringsattesten medtage andre oplysninger, der findes i dokumentationen for typegodkendelse af køretøjet i henhold til direktiv 70/156/EØF eller er udledt deraf ved simpel beregning.BILAG II FORSKRIFTER FOR REGISTRERINGSATTEST DEL III. Del II af registreringsattesten må ikke være større end format A4 (210×297 mm).II. Papiret til del II af registreringsattesten skal være beskyttet ved hjælp af mindst to af følgende metoder:- grafik- vandmærke- fluorescerende fibre- fluorescerende prægning.III. Del II af registreringsattesten kan bestå af mere end én side. Medlemsstaterne fastsætter antallet af sider alt efter oplysningerne i dokumentet og deres opstilling.IV. Den første side af del II af registreringsattesten skal indeholde:- navnet på den medlemsstat, der har udstedt attesten- kendingsbogstaverne for denne medlemsstat som følger>TABELPOSITION>- den ansvarlige myndigheds navn- udtrykket »Registreringsattest - del II« trykt med store typer på den udstedende medlemsstats sprog; samme udtryk skal med et passende mellemrum også være trykt med mindre typer på de øvrige EU-sprog- udtrykket »Den Europæiske Union« trykt på den udstedende medlemsstats sprog- dokumentets nummer.V. Del II af registreringsattesten skal tillige indeholde følgende data ifølge nedenstående kode:A - registreringsnummerB - dato for første registreringD - køretøj:D1 - fabrikant/mærkeD2 - handelsbetegnelseE - køretøjets identifikationsnummerM - typegodkendelsesnummer.VI. Del II af registreringsattesten kan tillige indeholde følgende data ifølge nedenstående kode:J - køretøjets ejer/bruger:J1 - efternavnJ2 - fornavn(e)J3 - adresse i den registrerende medlemsstat på udstedelsesdatoenK - køretøjets nye ejer/bruger:K1 - efternavnK2 - fornavn(e)K3 - adresseK4 - den tidligere ejers/brugers underskriftL - køretøjsklasse.VII. Medlemsstaterne kan i del II af registreringsattesten medtage andre oplysninger, der findes i dokumentationen for typegodkendelse af køretøjet i henhold til direktiv 70/156/EØF eller er udledt deraf ved simpel beregning.